поддръжката, административен персонал и персонал по сигурността, следва да се изключват, въпреки че техните надници и заплати са включени в „други текущи разходи“ при изчисляването на вътрешните разходи за НИРД както при определението в точка Г1.
 Персоналът, зает с НИРД, обхваща две основни групи лица:
 —
 Лицата, наети от статистическата единица, които участват във вътрешната НИРД (вътрешен персонал, зает с НИРД).
 —
 Външните сътрудници, които изцяло са част от вътрешната НИРД (вътрешен и външен научен персонал), които могат да бъдат независими (самостоятелно заети лица) или наети (получаващи работна заплата, но не от статистическата единица, извършваща НИРД).
 3) Променлива 230202: „Изследователи“
 Изследователите са специалисти, участващи в разработването или създаването на нови знания. Те провеждат изследвания и подобряват или разработват концепции, теории, модели, техники, инструменти, програмни продукти или оперативни модели.
 Ръководителите и администраторите, участващи в планирането и управлението на научните и техническите аспекти на работата на изследователите, също се класифицират като изследователи.
 4) Променлива 230301: „Вътрешни разходи за НИРД в предприятия под чуждестранен контрол“
 Определението за „Вътрешни разходи за НИРД“ е същото, както за променлива 230101 в точка Г1, а определението за „Предприятия под чуждестранен контрол“ е същото, както за променлива 210301 в точка A13.
 5) Променлива 230401: „Персонал, зает с НИРД, в предприятия под чуждестранен контрол“
 Определението за „Персонал, зает с НИРД“ е същото, както за променлива 230201 в точка Г2, а определението за „Предприятия под чуждестранен контрол“ е същото както за променлива 210301 в точка A13.
 6) Променлива 230501: „Държавни бюджетни кредити за научноизследователска и развойна дейност (ДБКНИРД)“
 Държавните бюджетни кредити за НИРД (ДБКНИРД) са бюджетни кредити на сектор „Държавно управление“, предназначени за финансиране на НИРД (за всички сектори). Сектор „Държавно управление“ обхваща подсекторите на централното (федералното) управление, регионалното (щатското) управление и местното (общинското) управление (финансирането за НИРД за последния подсектор може да не се включва в ДБКНИРД, ако не се счита за достатъчно значително или ако не могат да бъдат събрани данни за него). ДБКНИРД се отнася до бюджетни данни, от бюджетни прогнози до действителни разходи, но събирането на данни обикновено е съсредоточено върху „Първоначални бюджетни кредити“ и „Окончателни бюджетни кредити“.
 7) Променлива 230502: „Национално публично финансиране на НИРД, координирана на транснационално равнище“
 Националното публично финансиране на НИРД, координирана на транснационално равнище, се определя като общото бюджетно финансиране от сектор „Държавно управление“, измерено чрез ДБКНИРД и насочено към подкрепа на: субекти от публичния сектор, осъществяващи НИРД на транснационално равнище, общоевропейски публични програми за НИРД на транснационално равнище, както и двустранни или многостранни публични програми за НИРД, установени между държавите — членки на ЕС, държавите кандидатки или държавите от ЕАСТ.
 8) Променлива 330101: „Вътрешни разходи за НИРД“
 Същото като определението за променлива 230101 в точка Г1.
 9) Променлива 330201: „Персонал, зает с НИРД“
 Същото като определението за променлива 230201 в точка Г2.
 10) Променлива 330202: „Изследователи“
 Същото като определението за променлива 230202 в точка Г3.
 Д. ПОКУПКИ
 1) Променлива 240101: „Общо покупки на стоки и услуги“
 Общият размер на покупките на стоки и услуги включва общата стойност на стоките и услугите, закупени от статистическата единица, които са признати счетоводно като